Návrh rozhodnutie Rady o rovnocennosti kontrol postupov na udržiavanie odrôd vykonávaných v niektorých tretích krajinách /* KOM/2005/0226 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 01.6.2005 KOM(2005) 226 v konečnom znení Návrh ROZHODNUTIE RADY o rovnocennosti kontrol postupov na udržiavanie odrôd vykonávaných v niektorých tretích krajinách (predložená Komisiou) DÔVODOVÁ SPRÁVA Smernice Rady 2002/53/ES o spoločnom katalógu odrôd poľnohospodárskych rastlinných druhov a 2002/55/ES o obchodovaní s osivom zelenín ustanovujú Rade, aby rozhodla, či kontroly postupov na udržiavanie odrôd vykonané v tretích krajinách poskytujú tie isté záruky ako kontroly vykonané v členských štátoch. Rozhodnutím 97/788/ES Rada stanovila, že uvedené kontroly poskytujú tie isté záruky ako kontroly vykonané v členských štátoch. Platnosť rozhodnutia uplynie 30. júna 2005. Z informácií zozbieraných útvarmi Komisie v rámci Stáleho výboru pre osivá a výsledkov porovnávacích skúšok Spoločenstva vyplýva, že tieto krajiny poskytujú rovnaké záruky. Tento návrh by zostavil zoznam v súvislosti s rovnocennosťou poskytovaných záruk v tretích krajinách uvedených v rozhodnutí 97/788/ES a po zohľadnení názoru Stáleho výboru pre osivo a množiteľský materiál v poľnohospodárstve, záhradníctve a lesníctve by umožnil Komisii tento zoznam aktualizovať. Návrh ROZHODNUTIE RADY o rovnocennosti kontrol postupov na udržiavanie odrôd vykonávaných v niektorých tretích krajinách (text s významom pre EHP) RADA EURÓPSKEJ ÚNIE so zreteľom na Zmluvu o založení Európskeho spoločenstva, so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov [1], najmä na jej článok 22 ods. 1 písm. b), so zreteľom na smernicu Rady 2002/55/ES z 13. júna 2002 o obchodovaní s osivom zelenín[2], najmä na jej článok 37 ods. 1 písm. b), so zreteľom na návrh Komisie, keďže: (1) Rozhodnutím 97/788/ES[3] Rada stanovila, že úradné kontroly postupov na udržiavanie odrôd vykonávané v určitých tretích krajinách poskytujú tie isté záruky ako kontroly vykonávané v členských štátoch. Platnosť rozhodnutia uplynie 30. júna 2005. (2) Je zrejmé, že kontroly vykonávané v tretích krajinách uvedených v rozhodnutí 97/788/ES aj naďalej poskytujú tie isté záruky ako kontroly vykonávané v členských štátoch. Tieto kontroly by sa preto mali aj naďalej považovať za rovnocenné. (3) Toto rozhodnutie nebráni tomu, aby sa závery Spoločenstva o rovnocennosti zrušili, alebo aby sa odmietlo predĺženie obdobia platnosti, pokiaľ podmienky, z ktorých vychádzajú, nie sú splnené alebo sa prestávajú plniť. (4) Z dôvodu, že príloha si vyžaduje častejšie zmeny a doplnenia, mala by sa zmeniť a doplniť v súlade s rozhodnutím Rady 1999/468/ES z 28. júna 1999, ktorým sa stanovujú postupy uplatňovania vykonávacích právomocí delegovaných na Komisiu.[4] PRIJALA TOTO ROZHODNUTIE Článok 1 Úradné kontroly postupov na udržiavanie odrôd vykonávané v tretích krajinách úradmi uvedenými v prílohe vzťahujúce sa na druhy, ktoré sú v pôsobnosti smerníc vymenovaných pri jednotlivých krajinách, poskytujú tie isté záruky ako kontroly vykonávané v členských štátoch. Článok 2 Zmeny a doplnenia k prílohe sa prijímajú v súlade s postupom uvedeným v článku 3 ods. 2. Článok 3 1. Komisii pomáha Stály výbor pre osivo a množiteľský materiál v poľnohospodárstve, záhradníctve a lesníctve, ďalej len „výbor“. 2. V prípade odkazu na tento odsek sa uplatňujú články 4 a 7 rozhodnutia 1999/468/ES. Lehota ustanovená v článku 4 ods. 3 rozhodnutia 1999/468/ES je jeden mesiac. 3. Výbor prijme svoj rokovací poriadok. Článok 4 Toto rozhodnutie je určené členským štátom. V Bruseli Za Radu predseda PRÍLOHA Krajina* | Úrad zodpovedný za vykonávanie kontrol | Smernice | AR | Secretaría de Agricultura, Ganadería, Pesca y Alimentación, Buenos Aires | 2002/54/ES 66/401/EHS 66/402/EHS 2002/57/ES | AU | Australian Seeds Authority, Victoria | 66/401/EHS 2002/57/ES 2002/55/ES | BG | Ministry of Agriculture and Forestry, Sofia | 2002/54/ES 66/401/EHS 66/402/EHS 2002/57/ES 2002/55/ES | CA | Canadian Food Inspection Agency, Ottawa | 2002/54/ES 66/401/EHS 66/402/EHS 2002/57/ES | CH | Eidgenössische Forschungsanstalt für Agrarökologie und Landbau (FAL) Zürich Station Fédérale de Recherches en Production Végétale de Changins (RAC), Nyon | 2002/55/ES | CL | Servicio Agrícola y Ganadero, Santiago | 2002/54/ES 66/401/EHS 66/402/EHS 2002/57/ES | CS | National Laboratory for Seed Testing, Novi Sad | 2002/54/ES 66/401/EHS 66/402/EHS 2002/57/ES | HR | Ministry for Seed and Seedlings, Osijek | 2002/54/ES 66/401/EHS 66/402/EHS 2002/57/ES | IL | Ministry of Agriculture Bet-Dagan | 2002/54/ES 66/401/EHS 66/402/EHS 2002/57/ES 2002/55/ES | JP | Ministry of Agriculture, Forestry and Fisheries, 1-2-1 Kumigaseki, Chiyodaku, Tokyo | 2002/55/ES | KR | Ministry of Agriculture, Forestry and Fisheries, Vegetables Division, Seoul | 2002/55/ES | MA | Ministère de l’agriculture et de la mise en valeur agricole, Rabat | 66/401/EHS 66/402/EHS 2002/57/ES 2002/55/ES | NZ | Ministry of Agriculture and Fisheries, Wellington | 66/401/EHS | RO | Ministry of Agriculture and Food, Bucharest | 2002/57/ES | TW | Council of Agriculture, Food and Agriculture Department, Taipei | 2002/55/ES | US | United States Department of Agriculture, Beltsville, Maryland | 2002/54/ES 66/401/EHS 66/402/EHS 2002/57/ES 2002/55/ES | UY | Ministerio de Ganadería, Agricultura y Pesca, Montevideo | 2002/54/ES 66/401/EHS 66/402/EHS 2002/57/ES | ZA | Department of Agriculture, Pretoria | 66/401/EHS 66/402/EHS 2002/57/ES | AR - Argentína | CS - Srbsko a Čierna hora | NZ - Nový Zéland | AU - Austrália | HR - Chorvátsko | RO - Rumunsko | BG - Bulharsko | IL - Izrael | TW - Taiwan | CA - Kanada | JP - Japonsko | US - Spojené štáty americké | CH - Švajčiarsko | KR - Kórejská republika | UY - Uruguaj | CL - Čile | MA - Maroko | ZA - Južná Afrika | [1] Ú. v. ES L 193, 20.7.2002, s. 1. Smernica naposledy zmenená a doplnená nariadením Európskeho parlamentu a Rady (ES) č. 1829/2003 (Ú. v. EÚ L 268, 18.10.2003, s. 1). [2] Ú. v. ES L 193, 20.7.2002, s. 33. Smernica naposledy zmenená a doplnená nariadením (ES) č. 1829/2003. [3] Ú. v. ES L 322, 25.11.1997, s. 39. Rozhodnutie naposledy zmenené a doplnené rozhodnutím Komisie 2004/120/ES (Ú. v. EÚ L 36, 7.2.2004, s. 57). [4] Ú. v. ES L 184, 17.7.1999, s. 23.